Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18784

b) egyéb más forrásokból, melyek rendelkezésre állhatnak. Megjegyzés.- Az egyik ilyen forrás a 8.3 pontban szereplő előírás tárgya. 3.1.3. A 3.1.2. a) pont szerint beszerzett légiforgalmi tájékoztatásoknak szétosztás esetén egyértelműen tartalmazniuk kell, hogy azok a forrásul szereplő Állam hatáskörébe tartoznak. 3.1.4. A 3.1.2. b) pont szerint beszerzett tájékoztatásokat, ha lehetséges, a szétosztás előtt ellenőrizni, hitelesíteni kell, ha ez nem történhetett meg, akkor ezt a tájékoztatás szétosztásakor egyértelműen jelezni kell. 3.1.5. Egy légiforgalmi tájékoztató szolgálat haladéktalanul rendelkezésére kell bocsásson más államok légiforgalmi tájékoztató szolgálatainak minden olyan tájékoztatást, ami annak számára szükséges a légiforgalom biztonsága, rendszeressége és hatékonysága érdekében, hogy ezek a légiforgalmi tájékoztató szolgálatok eleget tudjanak tenni a következő, 3.1.6. pontban leírtaknak. 3.1.6. Egy légiforgalmi tájékoztató szolgálatnak biztosítania kell, hogy a légiforgalom biztonsága, rendszeressége és hatékonysága szempontjából elengedhetetlen légiforgalmi tájékoztatások/adatok az alábbiakban felsorolt személyek és szolgálatok üzemeltetéssel kapcsolatos követelményeinek megfelelő formában álljanak rendelkezésre:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes